HOAX

 Hmmmmm. Dobre, Hoax. Čo to vlastne ten hoax je? Takže hoax je anglické slovo, ktoré znamená podvod. Obyčajne taký, ktorého cieľom je zo žartu alebo so zlými úmyslami prinútiť niekoho veriť niečomu, čo nezodpovedá skutočnosti. Áno, podľa Wikipédie je toto význam slova hoax. Iste si spomínate na zlé a kruté časy zákerného covidu. Nerád spomínam na tie časy, keď som v správach ako dieťa počúval, koľko ľudí v ten deň umrelo a každým dňom ich bolo iba viac a viac. No aj slovíčko hoax bolo vtedy pre mňa neznáme, a to som sa s ním stretával vždy. V každých správach nás varovali, aby sme neverili zlým a falošným správam, príspevkom na internete či už ľuďom, ktorí šírili tieto dezinformácie menom hoax. Časom som sa viacej začal zaujímať o túto tému a vytvoril si na ňu svoj názor, o ktorý sa s vami dnes podelím.

 Raz som sedel na záhrade, ofukoval ma príjemný vetrík a zohrievalo slniečko. V takých podmienkach sa premýšľa príjemne, a preto som si položil otázku: Kde sa tá pravda nachádza a ako by som ju mohol poznať? A prišiel som na odpoved, že nijako. Je to jednoduché. Bežný človek nemá ako poznať pravdu. Človek je už od svojho vzniku veľmi zvedavý tvor. Uvediem jeden príklad: šiesti ľudia sú ukrytí v jaskyni. Nemôžu vyjsť von, a tak si môžu iba v hlave vytvoriť vlastnú predstavu, domnienku, obrázok toho, čo sa vonku nachádza. Jeden si myslí, že je svet fialovo modrý a nebo je žlté, druhý si myslí že je svet hnedozelený, ale nebo fialové, no a tretí človek si myslí, že je svet zelenomodrý a nebo je ružové. Začnú sa hádať, kto z nich má vlastne pravdu. Strhla sa medzi nimi veľká bitka. Zvyšní traja sa báli zapojiť do bitky. Vyhral ten tretí a povedal, že je svet zelenomodrý a nebo ružové a všetky ostatné predstavy označil ako klamstvo. V našom prípade hoax. Ostatní ľudia tiež začali veriť v to, že je svet zelenomodrý a nebo ružové.

 Myslím si, že presne na takomto princípe funguje celý svet. Ľudia nevedia a nikdy nezistia, kde je pravda a ako znie. Buď budú veriť v nejaké náboženstvo čo im prinesie pravdu, alebo budú veriť v pravdu iného človeka. Človek si dokáže pravdu vytvoriť, ale aj prijať pravdu iného a presne takto vznikajú veľké spoločenstvá, združenia, ale aj prosté kamarátstva. Domnienky alebo predstavy človeka o pravde nazývame konšpirácie alebo konšpiračné teórie.

KONŠPIRAČNÁ TEÓRIA

 Čo to tá konšpiračná teória je? Takže konšpiračná teória je  [názor](https://sk.wikipedia.org/wiki/N%C3%A1zor), ktorý tvrdí, že istá skupina ľudí [vedome](https://sk.wikipedia.org/wiki/Vedomie) a tajne pôsobí v neprospech inej skupiny ľudí alebo celého ľudstva. Konšpiračné teórie vysvetľujú historické alebo súčasné udalosti ako výsledok tajného [sprisahania](https://sk.wikipedia.org/w/index.php?title=Sprisahanie&action=edit&redlink=1) skupiny vplyvných, mocných činiteľov.

 Každý jeden človek aspoň raz za život veril možno aj verí nejakej konšpiračnej teórii. Konšpiračných teórii je nesmierne veľa no o najznámejších už počul každý človek. Napríklad: ľudia neboli na Mesiaci, sledujú nás mimozemšťania, náš svet ovládli mimozemšťania, 5G sieť je vytvorená na špehovanie ľudí, lietadlá nás postrekujú chemikáliami, covid 19 bol mýtus, pri očkovaní nás čipujú. Možno ste si všimli, že som použil také konšpirácie, ktoré sú označované za hoax. Proste niektorí ľudia veria v konšpiračné teórie a iní zasa nie a označujú ich ako hoax. Každý má právo na vytvorenie a vyjadrenie svojho názoru za hocijakých okolností. Vlastne konšpiračná teória je niečo, v čo ľudia veria, nemajú to podložené na reálnych vysvetleniach alebo iba jednoducho sa chcú pomstiť, napríklad to tak je u detí. Ako som spomínal, človek je zvedavý tvor. Pátra po poznaní no v niektorých prípadoch nám to poznanie nie je umožnené a pravda je ukrytá pred našimi očami a nevieme ju nájsť a presne v takých situáciách si vytvoríme tú našu predstavu na základe indícii, čo nám pravda darovala, obrazne napísané a veríme v ňu. Je to viera. Presne pre toto si myslím že najväčšou a najznámejšou konšpiračnou teóriou je viera v nejaké náboženstvo. Akonáhle človek v niečo verí, po poznaní ďalej nepátra, no poznám ľudí ktorí nezačnú veriť ľahko a pátrajú ďalej a ďalej až do konca, kedy si povedia, že vedia pravdu a sú na to hrdí.

 Toto je celý môj názor na hoax a konšpiračné teórie. Ľudia sa musia začať rešpektovať. Ak sa nerešpektujeme, sme ako tí ľudia v jaskyni. Pravdu nepoznáme a namiesto toho, aby sme spoločnými silami odsunuli kameň a pozreli sa na to, ako svet naozaj vyzerá, sme zavretí, odlúčení od poznania a bijeme sa.

Autor: Samuel Škrabák, 8.A, Základná škola A. Sládkoviča Sliač